**ΝΕ ΓΛΩΣΣΑ Α’ ΓΥΜΝΑΣΙΟΥ - ΕΝΟΤΗΤΑ 2**

**ΠΡΟΦΟΡΙΚΟΣ ΚΑΙ ΓΡΑΠΤΟΣ ΛΟΓΟΣ – ΔΙΑΥΛΟΣ ΕΠΙΚΟΙΝΩΝΙΑΣ – ΠΑΡΑΓΡΑΦΟΣ**

Ασκήσεις εμπέδωσης.

1. **Με ποιον τρόπο θα ζητούσατε ένα ποτήρι νερό**:

α) Από τον σερβιτόρο ενός εστιατορίου.

β) Από ένα φίλο σας.

γ) Από τη μικρότερη αδελφή σας.

δ) Από τη μητέρα κάποιου φίλου σας, σε μία επίσκεψή σας στο σπίτι του.

1. **Υποθέτοντας ότι γράφετε για το ίδιο θέμα: α) στο προσωπικό σας ημερολόγιο, β) σε ένα γράμμα σε φίλο σας, γ) στο περιοδικό του σχολείου σας, πότε ο λόγος σας είναι:**

-πιο οργανωμένος από τον προφορικό λόγο και συγχρόνως πιο αυθόρμητος από τον γραπτό;

-πιο επίσημος;

-πιο αυθόρμητος, λιγότερο οργανωμένος και λιγότερο προσεγμένος;

1. Ο πομπός διαμορφώνει τον λόγο του ανάλογα α) με τον δέκτη (αυτόν στον οποίο απευθύνεται) και β) τον σκοπό για τον οποίο μιλάει ή γράφει. **Να δώσετε 2 παραδείγματα διαφορετικής χρήσης της γλώσσας για το ίδιο θέμα, διαμορφώνοντας τον λόγο σας ανάλογα με την περίπτωση.**
2. **Να αναπτύξετε μία παράγραφο με θέμα «η πρώτη μου μέρα στο γυμνάσιο». Στη συνέχεια να αναφέρετε τα δομικά της στοιχεία (θεματική πρόταση/περίοδο, λεπτομέρειες, κατακλείδα).**
3. **Να βρείτε τα δομικά στοιχεία της παραγράφου που ακολουθεί:**

*Μετά από όσα μάθαμε, δεν είναι καθόλου δύσκολο να αναλύσουμε μία περίοδο ή ημιπερίοδο. Βρίσκουμε πρώτα το ρήμα ή τα ρήματα -για κάθε ρήμα υπάρχει μία πρόταση, κύρια ή δευτερεύουσα. Απομονώνουμε κάθε πρόταση και τη γράφουμε χωριστά. Ύστερα, βρίσκουμε τις λέξεις που εισάγουν ή συνδέουν τις προτάσεις (συνδέσμους, αναφορικές αντωνυμίες ή επιρρήματα). Εν συνεχεία, ορίζουμε την κύρια ή τις κύριες προτάσεις. Έπειτα, βρίσκουμε τη συγγένεια ανάμεσα στις προτάσεις. Εξετάζουμε τις δευτερεύουσες προτάσεις μία μία και τις υπάγουμε στην πρόταση που ανήκουν και ακολούθως τις χαρακτηρίζουμε. Τέλος, αναλύουμε γραφικά κάθε πρόταση ξεχωριστά, αν χρειαστεί.*

1. **Γράψτε στο προσωπικό σας ημερολόγιο δύο παραγράφους, στις οποίες θα αναφέρεστε σε σκηνές από το διάλειμμα του σχολείου σας.**
2. **Γράψτε σε ένα φίλο/φίλη σας ένα σύντομο γράμμα (μία παράγραφο) με τις εντυπώσεις σας από μία συναυλία που παρακολουθήσατε είτε ζωντανά είτε στην τηλεόραση.**
3. **Γράψτε μία παράγραφο η οποία να έχει την ακόλουθη θεματική πρόταση: «Οι μαθητές δε ζητούν από το σχολείο μόνο γνώσεις».**